Pe drumul vieţii 


1/1. Pe drumul vieţii am găsit o Carte 
ce mi-a vorbit: "Să nu mergi mai departe!" 
"Deschide şi citeşte, şi-ţi voi spune 
de-o nouă cale şi de-nţelepciune!" 


1/2. Şi am deschis. De-odată o lumină 
mi-a strălucit, ca-ntr-o amiază plină, 
şi-mi apăru o tainică Fiinţă 
ce mi-a turnat în Lu La trup credinţă! 

IS 


2/1. Era Isus Hristos, Cel din vecie, 
ce a-nceput duios să-mi spună mie: 
"Primeşte-Mă în viaţa ta trudită, 
"si Eu ţi-o fac curată, fericită!" 


2/2. "Eu pentru tine-am stat cândva pe 
cruce, 


"ca să-ţi gătesc o mântuire dulce!" 
Şi L-am primit. Îndată o schimbare 
în mine s-a făcut: din beznă soare! (bis) 


3/1. De-atunci eu Îl înalţ şi-l cânt mărire 
de minunata Lui orânduire, 
în care m-a mutat pe totdeauna, 
şi viaţa mea cu-a Lui să fie UNA! 


3/2. O, slavă, slavă în Eternitate 
I-aduc, cu mulţumire, pentru toate, 
că-n focul dragostei cel dintru Sine 

El m-a cuprins de-a pururi şi pe mine! (bis) 


